I det andet af potentielt syv kvartfinale-møder mellem de nordjyske rivaler i Frederikshavn White Hawks og Aalborg Pirates er stillingen nu ligeså lige som før slutspillet gik i gang. Den er lige. Det lykkedes nemlig Aalborg Pirates at revanchere det sviende nederlag de fik fredag i Frederikshavn. Her lod White Hawks ikke Pirates få en skøjte til isen og piraterne blev sendt til Aalborg med et 4-0-nederlag. Anderledes så det ud søndag aften hvor Pirates kom ud som sejrsherrer. Der skulle dog fire perioders ishockey til, før det kunne konstateres. Efter de normale tre perioder stod der nemlig 1-1. Lang tid lignede det ellers at White Hawks skulle sejre igen, men en scoring kort inde i 3. periode gjorde stillingen lige, og så måtte lokalrivalerne spille videre. Den afgørende scoring faldt godt 13 minutter inde i overtiden i et Pirates-powerplay. Kyle Bushee var afsender på den scoring.

Opsummering:
Stillingen i den nordjyske ishockey-kvartfinale er nu 1-1 efter Aalborg Pirates søndag vandt 2-1